ශ්‍රී ලංකාවේ නාට්‍ය, ශාස්ත්‍රීය, සිංහල සාහිත්‍යය, කලා ක්ෂේත්‍රයන්හි අභිවෘද්ධිය වෙනුවෙන් සේවයක් ඉටු කළ මහාචාර්ය එදිරිවීර සරච්චන්ද්‍රයන්ගේ 2014 ජූනි මස 03 දිනට යෙදෙන්නා වූ ජන්ම ශත සංවත්සරය සඳහා කෙරෙන වැඩසටහනේ සමාරම්භක උළෙල ජූනි මස 03 වැනිදා පස්වරු 6.00 ට ලයනල් වෙන්ඩ්ට් රංග ශාලාවේදී පැවැත්වේ.සංස්කෘතික හා කලා කටයුතු පිළිබඳ ඇමති ටී. බී. ඒකනායකගේ ප්‍රධානත්වයෙන් පැවැත්වෙන මෙම උළෙලේදී සරච්චන්ද්‍රයන්ගේ නාට්‍ය නිර්මාණ අලලා සකස් කෙරුණු සුසංයෝගීී රංගනයක් ද වේදිකා ගතවීමට නියමිතය.1956 වසරේදී ‘මනමේ’ නව මුහුණුවරකින් ලාංකේය නාට්‍ය කලාවට හඳුන්වා දෙමින් නාට්‍ය කලාව නව මඟකට යොමුකළ සරච්චන්ද්‍රයන්ගේ ජන්ම දිනය යෙදී ඇත්තේ ජූනි 03 වැනිදාටය.